भारतीय चिकित्सक संघ
भारतीय चिकित्सक संघ (इंडियन मेडिकल एसोसिएशन /आईएमए) भारत के आधुनिक चिकित्सा पद्धतियों के चिकित्सकों का स्वैच्छिक संगठन है। यह संघ चिकित्सकों के हित के साथ-साथ सम्पूर्ण समाज के स्वास्थ्य का भी ध्यान रखता है। इसकी स्थापना १९२८ में हुई थी। और उस समय इसका नाम 'अखिल भारतीय चिकित्सक संघ' था जिसे 1930 में बदलकर 'भारतीय चिकित्सक संघ' कर दिया गया। यह संघ, समिति रजिस्ट्रीकरण अधिनियम, १८६० के अन्तर्गत पंजीकृत है। भारतीय चिकित्सा संघ विश्व चिकित्सा संघ का एक संस्थापक सदस्य है।